नीरा दे सारे आशकें चा सब्भने थमां सिर कड्ढदा आशक हा डेरी आह्‌लें दा जागत सिकन्दर। एह् उसदा असली नां नेहा पर इ’यां समझोंदा हा जे असली सिकन्दर दे बाद जेकर इस नां दा कोई हकदार होआ ऐ तां-उ’ऐ। बचपने कोला गै 20-25 गमें-मंझें दी संगती च पले दे सिकन्दर दा जानवरें प्रति हिरख लाज़मी हा, खबरै इस्सै लेई उ’न्नै इक भुच्चड़ जे’आ कुत्ता जैकी पाले दा हा। सिकन्दर दे पले दे डौले उसदे डम्बलै ते मुंगलियें कन्नै घुलने दा नतीजा हे।